钦定古今图书集成/理学汇编/学行典/第170卷 > 刘炎
## 钦定古今图书集成/理学汇编/学行典/第170卷 > 刘炎

按《处州府志》：“刘炎，字子宣，松阳人。少事父遁斋先生。”

习闻庭训，专事程、朱之学，因庆元党籍，隐居不仕。从
真文忠游，著《刘子迩言》十二卷，其略曰：“中天地而立，
与天地参者人也。天命以人，不物之矣。天不物之，而
自待以物始也。人终去禽犊不远矣。然则人之性，天
地之性也。孔以为贵，孟以为善，天地予人之正也。荀
卿谓之恶，主血气言之也。扬雄谓之混杂，人与物言
之也。韩愈品分之，是犹以清浊之气、高下之质言之
也。荀卿、韩子言性，皆非天地，予人之正也。君子保天
地之性之谓仁，成天地之性之谓学。”其言行于世。